Loona (խումբ)

**Loona** (, ոճավորված է որպես` **LOOΠΔ**, կարդացվում է Լունա, «Ամսվա աղջիկ» (**Idarui Sonyeo**)), հարավկորեական գըրլ բենդ, որը ձևավորվել է BlockBerry Creative ընկերության կողմից։ Յուրաքանչյուր ամիս, սկսած 2016 թվականի հոկտեմբերից, խումբը թողարկել էր սինգլ կամ մինի-ալբոմ՝ այդպիսով ներկայացնելով նոր մասնակից կամ սաբ-յունիթ։ Ծրագրի վերջում տասներկու աղջիկները առաջնելույթ են ունեցել որպես մեկ խումբ 2018 թվականի օգոստոսի 19-ին [+ +] մինի-ալբոմով։ 2022 թվականի նոյեմբերի 25-ին Չուն հեռացվել է խմբից։ 2023 թվականի հունվարի 13-ին խմբից հեռացել են Հիջինը, Քիմ Լիփը, Ջինսոլը և Չուերին՝ հաղթելով դատական գործը BlockBerry Creative-ի դեմ։ 2023 թվականի մայիսի 9-ին Վիվին և Հյոնջինը նույնպես լքել են խումբը՝ հաղթելով խումբը պահող գործակալության դեմ դատական գործը։ Հունիսի 16-ին Seoul Kyungjae լրատվամիջոցը հաղորդել է, որ Սեուլի Բարձր դատարանի քաղաքացիական գործերով 5-րդ պալատը որոշում է կայացրել հօգուտ Luna կանացի խմբի մնացած հինգ անդամների, ովքեր դիմել էին BlockberryCreative-ի հետ իրենց բացառիկ պայմանագրի կասեցման դատական արգելանքի համար։ Դատարանի որոշմամբ բոլոր 12 մասնակիցները լքել են գործակալությունը։ Luna-ն նաև հայտարարել է, «2024-ին նոր կազմով վերադարձ կլինի»։

Loona-ն սկսել է իր դեբյուտային նախագիծը 2016 թվականի օգոստոսին, և յուրաքանչյուր մասնակից սինգլ թողարկել է հաջորդ տասնութ ամիսների ընթացքում։ Խումբն ունի երեք միավոր՝ **LOONA 1/3**, **LOONA Odd Eye Circle** և **LOONA yyxy**։ Խումբը դեբյուտ է արել 2018 թվականի օգոստոսի 20-ին [+ +] մինի-ալբոմով՝ «Hi High» առաջատար սինգլով։

## Անվանում

LOONA անգլերեն անվանումը ծագել է կորեական ㅇㄷㅇㅅㄴ տառերից, որոնցից յուրաքանչյուրը սկզբնական բաղաձայն է հեգային բլոկներում, որոնք կազմում են 이달의 소녀 (idarui sonyeo): ㄴㅇㅇㄷㅅ-ի վերադասավորման դեպքում այն նման է LOONA-ին լատինական այբուբենում։

## Պատմություն
### Նախադեբյուտային նախագիծ և Mix Nine.
2016 թվականի սեպտեմբերի 28-ին Blockberry Creative-ը թողարկեց խմբի առաջին երաժշտական տեսահոլովակի թիզերը։ Հոկտեմբերի 2-ին ընկերությունը Naver պորտալի միջոցով հայտարարել է, որ խումբը պլանավորում է դեբյուտ անել 12 աղջիկների կազմով՝ նախնական նախագծից հետո։

2016 թվականի հոկտեմբերից մինչև 2017 թվականի հունվար ներկայացվել են խմբի առաջին չորս մասնակիցները՝ Հիջին, Հյունջին, Հասըլ և Յոջին։ Յուրաքանչյուր աղջիկ թողարկել է իր սեփական սինգլ-ալբոմը։ Փետրվարին հայտարարվեց LOOΠΔ 1/3 խմբի առաջին սաբ-յունիթի ձևավորման մասին։ Դրա կազմում ընդգրկվեցին Հիջին, Հյունջին, Հասըլ և խմբի նոր մասնակից՝ Վիվին։ Աղջիկները մարտի 13-ին թողարկեցին Love&Live մինի-ալբոմը՝ նույնանուն գլխավոր սինգլով։ Սաբ-յունիթը պաշտոնական դեբյուտ արեց մարտի 12-ին SBS հեռուստաալիքի Inkigayo երաժշտական շոուում։ Ապրիլի 27-ին LOOΠΔ 1/3-ը թողարկեց իր դեբյուտային ալբոմի վերահրատարակումը՝ «Love&Evil» անվանումով և «Sonatine» գլխավոր սինգլով։

Ապրիլից մինչև հուլիս թողարկվեց ևս չորս սինգլ-ալբոմ՝ Վիվիի սոլոն, ինչպես նաև նոր մասնակիցների՝ Կիմ Լիպի, Ջինսոլի և Չխվերրիի սոլոները։ Սեպտեմբերի 21-ին երկրորդ սաբ-յունիթը՝ LOOΠΔ / ODD EYE CIRCLE-ը, դեբյուտ արեց Mix&Match մինի-ալբոմով։ Երկրորդ սաբ-յունիթի կազմում էին Կիմ Լիպը, Ջինսոլը և Չխվերրին։ Նույն օրը աղջիկները ելույթ  են ունեցել Mnet հեռուստաալիքի M! Countdown երաժշտական շոուում։ Հոկտեմբերի 31-ին LOOΠΔ / ODD EYE CIRCLE-ը թողարկեց իր ալբոմի վերահրատարակումը, որում ներառված էին 3 նոր երգեր՝ «Sweet Crazy Love» գլխավոր սինգլով, որը կոչվեց Max&Match։

2017 թվականի սեպտեմբերին հայտնի է դարձել, որ Հիջինը, Հյունջինը և Հասըլը կմասնակցեն YG Entertainment-ի «Mix Nine» սելեկշն շոուի լսումներին JTBC հեռուստաալիքում։ Հիջինը և Հյունջինը հաջողությամբ անցել են լսումները և հասել մինչև եզրափակիչ, որտեղ Հիջինը զբաղեցրել է 4-րդ տեղը։

2017 թվականի նոյեմբերից մինչև 2018 թվականի հունվար թողարկվեց ևս երեք սինգլ-ալբոմ, որոնք ներկայացնում էին խմբի նոր մասնակիցներին՝ Իվին, Չուին և Գո Վոնին։ Մարտին թողարկվել է խմբի վերջին՝ տասներկուերորդ մասնակցի՝ Օլիվիա Հեի սինգլ-ալբոմը։ Մայիսի 30-ին տեղի ունեցավ LOOΠΔ yyxy նոր յունիթի «beauty&thebeat» դեբյուտային մինի-ալբոմի թողարկումը, որի կազմում էին վերջին չորս ներկայացված մասնակիցները՝ Իվը, Չուն, Գո Վոնը և Օլիվիա Հեն։

### 2018-2019: Դեբյուտ [+ +]-ով և [X X]-ով
2018 թվականի օգոստոսի 7-ին թողարկվել է նրանց դեբյուտային մինի-ալբոմի [+ +] (արտասանվում է որպես պլյուս պլյուս) առաջին սինգլը՝ «favOriTe»։ Ալբոմը թողարկվել է օգոստոսի 20-ին՝ «Hi High» գլխավոր սինգլի տեսահոլովակի հետ միասին։ 2019 թվականի փետրվարի 19-ին թողարկվել է խմբի դեբյուտային ալբոմի վերահրատարակումը՝ [X X] (արտասանվում է որպես բազմակի բազմակի) անվանումով, որը ներառում է վեց լրացուցիչ երգ, այդ թվում՝ «Butterfly» նոր սինգլը։

Օգոստոսի 17-ին Loona-ն առաջին անգամ այցելել է ԱՄՆ՝ հանդես գալով Լոս Անջելեսի KCON 2019 փառատոնին։ Դեկտեմբերի 13-ին Loona-ն թողարկել է «365» սինգլը՝ որպես երախտագիտության երգ իրենց երկրպագուների համար։

### 2020: [#], [12:00], [&], ճապոնական դեբյուտ, մասնակցություն Queendom 2-ին, Flip That, [0] և Չուի հեռացում
2020 թվականի հունվարի 7-ին Blockberry Creative-ը հայտարարել է, որ առաջնորդ ՀաՍըլը չի մասնակցել գալիք ալբոմի պրոմոուշնին՝ հոգեկան առողջության խնդիրների պատճառով։ Փետրվարի 5-ին LOONA-ն թողարկել է իրենց երկրորդ մինի-ալբոմը # (արտասանվում է որպես hash)՝ «So What» գլխավոր սինգլով։ Մարտի 12-ին խումբը հաղթել է իր առաջին մրցանակը M Countdown երաժշտական շոուում։

Հոկտեմբերի 19-ին Loona-ն թողարկեց իրենց երրորդ մինի-ալբոմը [12:00] (կարդացվում է որպես midnight)՝ «Why Not?» գլխավոր սինգլով։ Սեպտեմբերի 17-ին Blockberry Creative-ը հաստատեց, որ Հասըլը չի մասնակցելու վերադարձին իր սեփական հայեցողությամբ՝ կենտրոնանալով իր առողջության վերականգնման վրա։ Դեբյուտի ժամանակ [12:00] ալբոմը անմիջապես մտավ մի քանի չարտեր՝ Gaon ալբոմների չարտ (4-րդ տեղ)] և Billboard 200 (112-րդ տեղ)՝ դառնալով Loona-ի առաջին ալբոմը, որը մտավ Billboard 200։

Նոյեմբերի 18-ին Loona-ն թողարկել է [12:00] ալբոմի մեկ այլ երգի տեսահոլովակ՝ «Star»։ Հասնելով Billboard Mainstream-ի top-40-ի 40-րդ հորիզոնականին՝ Loona-ն դարձել է չարտ մտած երկրորդ կին K-pop խումբը։

2021 թվականի հունիսի 1-ին Loona-ն հայտարարել է, որ կվերադառնա հունիսի 28-ին իրենց չորրորդ մինի-ալբոմով [&] (կարդացվում է որպես and)՝ «PTT (Paint The Town)» գլխավոր սինգլով։ Հաջորդ օրը՝ հունիսի 2-ին, Loona-ի սոցիալական ցանցերի պաշտոնական էջերում հրապարակվել է թիզեր՝ ցուցադրելով տասներկու աչքեր, հաստատելով Հասըլի վերադարձը, ով արձակուրդի մեջ էր հոգեկան առողջության խնդիրների պատճառով 2020 թվականի սկզբից։ Հունիսի 12-ին խմբի անդամներ Եոջինը, Կիմ Լիպը, Չխվերրին և Գո Վոնը թողարկեցին «Yum-Yum» երգը Cocomong-ի հետ համագործակցությամբ։

Հունիսի 27-ին Loona-ն հայտարարեց իրենց հատուկ տեսահոլովակի վերջում, որ նրանք դեբյուտ կունենան Ճապոնիայում սեպտեմբերի 15-ին Universal Music Japan-ի EMI Records սաբ-լեյբլի ներքո։ Օգոստոսի 27-ին հայտարարվել է, որ Loona-ն կթողարկի «Hula Hoop / StarSeed» կրկնակի սինգլը սեպտեմբերի 15-ին, իսկ հոկտեմբերի 20-ին այն կթողարկվի ֆիզիկական սկավառակով։

2022 թվականի փետրվարի 11-ին և 12-ին Jangchung Arena-յում տեղի է ունեցել Loonaverse: From համերգը։ Սակայն Չուուն բացակայում էր առողջական վիճակի պատճառով։

Փետրվարի 21-ին Mnet-ը հայտարարել է, որ Loona-ն կմասնակցի Queendom 2-ի երկրորդ սեզոնին։ Փետրվարի 28-ին հայտարարվել է, որ Loona-ն չի մասնակցի առաջին փուլի ձայնագրությանը, որը տեղի է ունեցել նույն օրը, երբ Հասըլի, Եոջինի և ՎիՎիի մոտ COVID-19 էր ախտորոշվել ձայնագրությունից մի քանի օր առաջ։ Հունիսի 2-ին Loona-ն զբաղեցրել է երկրորդ տեղը շոուի ֆինալի ուղիղ եթերում։

Հունիսի 3-ին Loona-ն հայտարարել է, որ հունիսի 20-ին նրանք թողարկել են իրենց առաջին հատուկ ամառային մինի ալբոմը՝ *Flip That*։

Նոյեմբերի 25-ին Blockberry Creative-ը հայտարարել է, որ Չուն հեռացվել է խմբից։ Երեք օր անց JTBC Entertainment News-ը հաղորդել է, որ բոլոր մասնակիցները, բացառությամբ Վիվիի և Հյոնջինի, հետագայում դիմում են ներկայացրել ժամանակավոր դատական արգելք դնելու BlockBerry Creative-ի հետ իրենց բացառիկ պայմանագրերի կասեցման համար։ Այնուամենայնիվ, երբ JTBC Entertainment-ի լրատվական թիմը հաստատման համար դիմել է Blockberry Creative-ին, նրանք հերքեցին այս հայտարարությունը։

Դեկտեմբերի 12-ին նրանց գործակալությունը՝ Blockberry Creative-ը, հրապարակել է թիզերային պատկեր՝ հայտարարելով Loona-ի վերադարձը իրենց 6-րդ մինի ալբոմով՝ [0] անվանումով, 2023 թվականի հունվարի 3-ին։

2023 թվականի հունվարի 13-ին հայտնի է դարձել, որ Հիջինը, Կիմ Լիպը, Ջինսոլը և Չխվերին հաղթել են BlockBerry Creative-ի դեմ դատական գործը՝ իրենց բացառիկ պայմանագրերի դադարեցման համար։ Նրանք դադարեցրել են պայմանագիրը։ Հաջորդ օրը Blockberry Creative-ը հայտարարեց, որ նրանք պատրաստվում են հայտարարություն անել Loona-ի ապագա գործունեության մասին։ Փետրվարի 1-ին Star News-ը հաղորդեց, որ Blockberry Creative-ը հայցադիմում է ներկայացրել Չուին Կորեայում բոլոր ժամանցային միջոցառումներին մասնակցելու արգելքի մասին, և որ նրանք պլանավորում են նույնը անել վերջերս դատական գործը հաղթած չորս մասնակիցների համար։

Փետրվարի 3-ին հայտնի է դարձել, որ Հյոնջինը և Վիվին դիմելու են Blockberry Creative-ի հետ իրենց պայմանագրերի կասեցման համար։ Մայիսի 9-ին allkpop համացանցային պորտալը, հղում կատարելով հարավկորեական EtNews պարբերականին, հաղորդել է, որ Վիվին և Հյոնջինը հաղթել են դատարանում, որը հանգեցրել է Blockberry Creative-ի հետ պայմանագրերի դադարեցմանը։ Աղջիկների հետագա գործունեության մասին չի հաղորդվում։

## Անդամներ

### Անդամները

### Սաբ-միավորներ
* **LOOΠΔ 1/3** (): Վիվի, Հասըլ (սաբ-յունիթի առաջնորդ), Հիջին, Հյոնջին
* **LOOΠΔ / ODD EYE CIRCLE** (): Ջինսոլ, Քիմ Լիպ (սաբ-յունիթի առաջնորդ), Չխվերրի
* **LOOΠΔ yyxy** (; ակրոնիմ от youth youth by young): Իվ (սաբ-յունիթի առաջնորդ), Չու, Գո Վոն, Օլիվիա Հե

## Սկավառակագրություն
### Մինի-ալբոմ
* *&#91;+ +&#93;* (2018)
* *[[Hash (мини-альбом)|&#91;#&#93;]]* (2020)
* *&#91;12:00&#93;* (2020)
* *[&]* (2021)
* *Flip That* (2022)
* *[O]* (2023)

## Ֆիլմագրություն
### Հեռուստատեսային շոու
* *Queendom 2*

## Տուրեր և համերգներ
**Հեդլայներներ**
* *Loonabirth – Debut Concert (++) in Seoul* (2018 օգոստոս 19)
* *Loonaverse – Comeback Concert (XX) in Seoul* (2019 փետրվարի 16–17)
* Loonaverse: From in Seoul (2022 փետրվարի 11–12)
* Loona 1st World Tour: [Loonatheworld] (2022)

### Վիրտուալ համերգներ
* LOONA On Wave [LOONATHEWORLD: Midnight Festiva] (2020 փետրվարի 20)
* LOONA On Wave [LOONATHEWORLD: &] (2021 հունիսի 28)

## Գովազդ և համագործակցություն
2017 թվականի հունվարի 19-ին Blockberry Creative ընկերությունը հայտարարել է, որ խմբի անդամները դարձել են Innisfree կոսմետիկ բրենդի նոր մոդելներ։ Նրանք կներկայացվեն Innisfree-ի գովազդներում և ամսական կտպագրվեն HighCut ամսագրում: 2017 թվականի մայիսի 17-ին հայտարարվել է, որ աղջիկները դարձել են նոր «Law of Creation» RPG-ի դեմքը: 2018 թվականի հուլիսի 13-ին հայտնի է դարձել, որ Հիջինը դարձել է LG Electronics-ի նոր «LG Q7» արտադրանքի գովազդային արշավի դեմքը։

## Ծանոթագրություններ

## Արտաքին աղբյուրներ

* Официальный сайт 
* VLIVE
* Fancafe

Կատեգորիա:2016 հիմնադրումներ
Կատեգորիա:2016 հիմնադրումներ Հարավային Կորեայում
Կատեգորիա:2016 հիմնադրված երաժշտական խմբեր
Կատեգորիա:2017 հիմնադրված երաժշտական խմբեր
Կատեգորիա:2018 հիմնադրումներ
Կատեգորիա:2018 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Կորեական երաժշտական խմբեր
Կատեգորիա:Կորեական երաժշտություն
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Հարավկորեացի երգիչներ
Կատեգորիա:Սեուլ
Կատեգորիա:Քեյ փոփ
Կատեգորիա:Քեյ փոփ երաժշտական խմբեր